**О Д Г О В О Р**

на пратеничко прашање од пратеникот Марјанчо Николов поставено

меѓу две седници на Собранието на Република Македонија

на 3 февруари 2009 година

 Согласно Законот за средно образование (Службен весник на РМ бр. 44 / 95,24/96, 34/96, 35/97, 82/99, 29/2002, 40/2003, 67/2004, 55/2005, 113/2005, 35/2006, 30/2007, 49/2007, 81/2008 и 92/2008 година), Средно образование е задолжително и бесплатно за секој граѓанин, под еднакви услови утврдени со овој закон.

 Поаѓајки од оваа законска одредба, Државниот просветен инспекторат изврши инспекциски надзор во сите основни и средни училишта, а во однос на запишувањето за учениците во задолжителното средно образование. При инспекцискиот надзор со записник се констатира дека од сите ученици кои завршуваат основно образование, во задолжителното средно образование не се запишаа вкупно 1380 ученици, оваа бројка е по изразена во општините Гостивар 298 ученици, Тетово 420, Куманово 130, Струга 112, Кисела Вода 20, Бутел 68 и тн. За таа цел, Државниот просветен инспекторат до родителите на овие ученици достави известување со кое ги известил за последиците за незапишувањето на нивните деца во средното задолжително образование која изнесува 1000 евра во денарска противвредност.

 По определениот рок, Државниот просветен инспекторат до надле­жните судски органи поднесе прекршочни пријави за сите родители кои и по известувањето на Државниот просветен инспекторат не ги запишале нивните деца во средно задолжително образование.

 По поднесените барања за поведување на прекршочна постапка од страна на судот се превземаат мерки со што Државниот просветен инспекторат е известен дека од вкупниот број околу 20% се реализирани, а за еден дел од поднесените пријави кои се вратени на докомплетирање (матичен број, адреса на живеење) се преземени соодветни активности.